CELEX: 62014CN0179
Language: lv
Date: 2014-04-10 00:00:00
Title: Lieta C-179/14: Prasība, kas celta 2014. gada 10. aprīlī  – Eiropas Komisija/Ungārija

30.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 202/10
            
         Prasība, kas celta 2014. gada 10. aprīlī – Eiropas Komisija/Ungārija
   (Lieta C-179/14)
   2014/C 202/12
   Tiesvedības valoda – ungāru
   
      Lietas dalībnieki
   
   
      Prasītāja: Eiropas Komisija (pārstāvji – A. Tokár un E. Montaguti)
   
      Atbildētāja: Ungārija
   
      Prasītājas prasījumi:
   
   
               1.
            
            
               atzīt, ka Ungārija, ieviešot un uzturot SZÉP kartes sistēmu, kas reglamentēta 2011. gada 12. aprīļa Dekrētā Nr. 55/2011 un grozījumi kurā izdarīti ar 2011. gada Likumu Nr. CLVI, ir pārkāpusi Eiropas Parlamenta un Padomes 2006. gada 12. decembra Direktīvu 2006/123/EK par pakalpojumiem iekšējā tirgū (1), ciktāl:
               
                           —
                        
                        
                           Dekrēta par SZÉP karti 13. pants, to lasot kopā ar 1993. gada Likuma Nr. XCVI 2. panta 2. punkta d) apakšpunktu, 1997. gada Likuma Nr. CXXXII 2. panta b) punktu un 2006. gada Likuma Nr. IV 1. pantu un 2. panta 1. un 2. punktu, 55. panta 1. un 3. punktu un 64. panta 1. punktu, izslēdz iespēju uzņēmumu filiālēm izsniegt SZÉP karti, un tādējādi ar to ir pārkāpti Direktīvas 2006/123 14. panta 3. punkts un 15. panta 2. punkta b) apakšpunkts;
                        
                     
                           —
                        
                        
                           Dekrēta par SZÉP karti 13. pants, to lasot kopā ar 2006. gada Likuma Nr. IV 1. pantu, 2. panta 1. un 2. punktu, 55. panta 1. un 3. punktu un 64. panta 1. punktu, 1993. gada Likuma Nr. XCVI 2. panta 2. punkta d) apakšpunktu un 1997. gada Likuma Nr. CXXXII 2. panta b) punktu, Dekrēta par SZÉP karti 13. panta a), b) un c) punktā noteikto prasību izpildes [konstatēšanas] mērķiem neatzīst to uzņēmumu koncernu darbību, kuru mātesuzņēmums nav saskaņā ar Ungārijas tiesībām dibināta sabiedrība un kurā ietilpstošie uzņēmumi nav saskaņā ar Ungārijas tiesībām veidotas sabiedrības formā, un tādējādi ar to ir pārkāpti Direktīvas 2006/123 15. panta 1. un 2. punkta b) apakšpunkts un 3. punkts;
                        
                     
                           —
                        
                        
                           Dekrēta par SZÉP karti 13. pants, to lasot kopā ar 2006. gada Likuma Nr. IV 1. pantu, 2. panta 1. un 2. punktu, 55. panta 1. un 3. punktu un 64. panta 1. punktu, 1993. gada Likuma Nr. XCVI 2. panta 2. punkta d) apakšpunktu un 1997. gada Likuma Nr. CXXXII 2. panta b) punktu, saglabā iespēju bankām un citām kredītiestādēm izsniegt SZÉP karti, jo tikai šīs iestādes spēj izpildīt dekrēta 13. pantā noteiktās prasības, un tādējādi ar to ir pārkāpti Direktīvas 2006/123 15. panta 1. un 2. punkta b) apakšpunkts un 3. punkts;
                        
                     
                           —
                        
                        
                           Dekrēta par SZÉP karti 13. pants, ciktāl tajā, lai varētu izsniegt SZÉP karti, tiek prasīta dibinājuma esamība Ungārijā, ir pretrunā Direktīvas 2006/123 16. pantam;
                        
                     
         
               2.
            
            
               pakārtoti, ciktāl pirmajā punktā minētās Direktīvas 2006/123 tiesību normas nav piemērojamas attiecībā uz tur minētajiem noteikumiem, atzīt, ka ar 2011. gada 12. aprīļa Dekrētu Nr. 55/2011 izveidotā SZÉP kartes sistēma ir pretrunā LESD 49. un 56. pantam;
            
         
               3.
            
            
               atzīt, ka Erzsébet maltīšu kuponu sistēma, kas reglamentēta 2011. gada Likumā Nr. CLVI un 2012. gada Likumā Nr. CIII un kurā publisko tiesību subjektiem ir noteiktas monopoltiesības attiecībā uz aukstās maltītes kuponu izsniegšanu un kas stājusies spēkā bez pienācīga pārejas perioda un bez vajadzīgajiem pārejas pasākumiem, ir pretrunā LESD 49. un 56. pantam, ciktāl 2011. gada Likuma Nr. CLVI 1., 5. un 477. pantā un 2012. gada Likuma Nr. CIII 2. panta 1. un 2. punktā un 6. un 7. pantā ir noteikti nesamērīgi ierobežojumi.
            
         
               4.
            
            
               piespriest Ungārijai atlīdzināt tiesāšanās izdevumus.
            
         
      Pamati un galvenie argumenti
   
   2011. gadā Ungārija izdarīja grozījumus tiesiskajā regulējumā par darba devēju darbiniekiem piešķirtajiem aukstās un siltās maltītes, brīvā laika un atpūtas kuponiem, ko uzskata par priekšrocībām, kas nav saistītas ar darba samaksu, un tāpēc pakļauti izdevīgākam nodokļu un sociālā nodrošinājuma maksājumu režīmam. Šis jaunais tiesiskais regulējums stājās spēkā 2012. gada 1. janvārī bez pienācīga pārejas perioda. Pirms šiem grozījumiem valsts tiesiskajā regulējumā nebija noteikti kādi konkrēti jeb īpaši nosacījumi attiecībā uz šādu maltītes kuponu izsniegšanu, nedz arī formu. Šo grozījumu izdarīšanas rezultātā kāda publisko tiesību iestāde, proti, Magyar Nemzeti Üdülési Alapítvány (Ungārijas nacionālais atvaļinājumu fonds), atrodas monopolstāvoklī attiecībā uz esošas siltās maltītes kuponu izsniegšanu papīra formātā un aukstās maltītes kuponu izsniegšanu papīra vai elektroniskā formātā. Turklāt šajā tiesiskajā regulējumā ir noteikti jo īpaši stingri nosacījumi siltās maltītes, brīvā laika un atpūtas kuponu izsniegšanai, kurus jau var izsniegt tikai elektroniskā formātā. Ar apstrīdētajiem pasākumiem no tirgus tiek izspiesti tajā jau gadiem ilgi strādājušie subjekti, tiek ierobežota jaunu subjektu ienākšana tirgū un liegts brīvi sniegt pakalpojumus. Turklāt SZÉP kartes sistēmā tirgus de facto tiek rezervēts trīs saskaņā ar Ungārijas tiesībām izveidotiem lielākajiem banku koncerniem, savukārt Erzsébet kuponu izsniegšana ir iespējama vienīgi valsts monopola kārtībā. Ar to vien, ka ar monopoltiesībām apveltītās publisko tiesību dibinājuma ieņēmumi tiek atvēlēti sociālo izmaksu segšanai, nav pietiekami, lai attaisnotu ieviestos ierobežojumus. Saskaņā ar attiecīgajām LESD un Direktīvas 2006/123 tiesību normām ierobežojumus uzņēmējdarbības brīvībai un pakalpojumu sniegšanas brīvībai drīkst ieviest vienīgi tad, ja tie nav diskriminējoši un atbilst vispārējām interesēm un ja vien tie atbilst vajadzīguma un samērīguma prasībām.
   
      (1)  Eiropas Parlamenta un Padomes 2006. gada 12. decembra Direktīva 2006/123/EK par pakalpojumiem iekšējā tirgū (OV L 376, 36. lpp.).